சென்னை பல்கலைக் கழகத்தின் 156-வது ஆண்டு பட்டமளிப்பு விழா, பல்கலைக் கழக நூற்றாண்டு விழா மண்டபத்தில் இன்று நடைபெற்றது. இந்நிகழ்ச்சியில், ஆளுநர் டாக்டர் கே. ரோசய்யா, உச்சநீதிமன்ற தலைமை நீதிபதி திரு. சதாசிவம், உயர்கல்வித்துறை அமைச்சர் திரு. பழனியப்பன் ஆகியோர் பங்கேற்றனர். சென்னை பல்கலைக்கழக துணைவேந்தர் திரு. தாண்டவன் வரவேற்புரை நிகழ்த்தினார். இந்நிகழ்ச்சியில் பேசிய உச்சநீதிமன்ற தலைமை நீதிபதி திரு. சதாசிவம், கல்லூரிகளில் ராகிங்கே இல்லாத நிலையை உருவாக்க வேண்டும் என குறிப்பிட்டார். உயர்க்கல்வித்துறை அமைச்சர் திரு.பழனியப்பன் பேசுகையில், உயர்கல்வி கற்றோரின் எண்ணிக்கை நாட்டில் 15 சதவீதமாக உள்ள நிலையில், தமிழகத்தில் இது 19 சதவீதமாக உயர்ந்துள்ளதாக தெரிவித்தார்.